title: Decizia (UE) 2015/509 a Băncii Centrale Europene din 18 februarie 2015 de abrogare a Deciziei BCE/2013/6 privind regulile aplicabile utilizării drept colateral pentru operațiunile de politică monetară din Eurosistem a obligațiunilor bancare neacoperite utilizate în scopuri proprii și garantate de stat, a Deciziei BCE/2013/35 privind măsuri suplimentare legate de operațiunile de refinanțare din Eurosistem și eligibilitatea colateralului și a articolelor 1, 3 și 4 din Decizia BCE/2014/23 privind remunerarea depozitelor, soldurilor și deținerilor de rezerve excedentare (BCE/2015/9)

text:
               2.4.2015

               RO

               Jurnalul Oficial al Uniunii Europene

               L 91/1

         DECIZIA (UE) 2015/509 A BĂNCII CENTRALE EUROPENE
   din 18 februarie 2015
   de abrogare a Deciziei BCE/2013/6 privind regulile aplicabile utilizării drept colateral pentru operațiunile de politică monetară din Eurosistem a obligațiunilor bancare neacoperite utilizate în scopuri proprii și garantate de stat, a Deciziei BCE/2013/35 privind măsuri suplimentare legate de operațiunile de refinanțare din Eurosistem și eligibilitatea colateralului și a articolelor 1, 3 și 4 din Decizia BCE/2014/23 privind remunerarea depozitelor, soldurilor și deținerilor de rezerve excedentare (BCE/2015/9)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolul 12.1 și articolul 34.1 a doua liniuță,
   întrucât:

               (1)

               Pentru claritate și consecvență și pentru simplificarea cadrului aplicabil colateralului în Eurosistem, obligațiile prevăzute în Decizia BCE/2013/6 (1) și Decizia BCE/2013/35 (2) și la articolul 1 din Decizia BCE/2014/23 (3) au fost incluse în Orientarea (UE) 2015/510 a Băncii Centrale Europene (BCE/2014/60) (4), care constituie principalul act normativ în ceea ce privește instrumentele și procedurile de politică monetară din Eurosistem.

               (2)

               Pentru claritate și consecvență și pentru simplificarea cadrului normativ din Eurosistem, prevederile articolului 3 din Decizia BCE/2014/23 au fost incluse în Orientarea BCE/2012/27 (5), iar prevederile articolului 4 din Decizia BCE/2014/23 au fost incluse în Orientarea BCE/2014/9 (6).

               (3)

               Deciziile BCE/2013/6 și BCE/2013/35 și articolele 1, 3 și 4 din Decizia BCE/2014/23 ar trebui, prin urmare, abrogate,

         ADOPTĂ PREZENTA DECIZIE:
   Articolul 1
   Abrogarea Deciziilor BCE/2013/6 și BCE/2013/35 și a articolului 1 din Decizia BCE/2014/23
   (1)   Deciziile BCE/2013/6 și BCE/2013/35 se abrogă.
   (2)   Articolul 1 din Decizia BCE/2014/23 se abrogă.
   (3)   Trimiterile la deciziile și articolul abrogate, astfel cum sunt menționate la alineatele (1) și (2), se interpretează ca trimiteri la Orientarea (UE) 2015/510 (BCE/2014/60).
   Articolul 2
   Abrogarea articolelor 3 și 4 din Decizia BCE/2014/23
   (1)   Articolele 3 și 4 din Decizia BCE/2014/23 se abrogă.
   (2)   Trimiterile la articolul 3 abrogat din Decizia BCE/2014/23 se interpretează ca trimiteri la articolul 12 alineatul (5) din anexa II la Orientarea BCE/2012/27.
   (3)   Trimiterile la articolul 4 abrogat din Decizia BCE/2014/23 se interpretează ca trimiteri la articolul 5 alineatele (2) și (3) din Orientarea BCE/2014/9.
   Articolul 3
   Intrare în vigoare
   (1)   Articolul 1 din prezenta decizie intră în vigoare la 1 mai 2015.
   (2)   Articolul 2 din prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

      Adoptată la Frankfurt pe Main, 18 februarie 2015.

            Președintele BCE

         Mario DRAGHI

      (1)  Decizia BCE/2013/6 din 20 martie 2013 privind regulile aplicabile utilizării drept colateral pentru operațiunile de politică monetară din Eurosistem a obligațiunilor bancare neacoperite utilizate în scopuri proprii și garantate de stat (JO L 95, 5.4.2013, p. 22).

      (2)  Decizia BCE/2013/35 din 26 septembrie 2013 privind măsuri suplimentare legate de operațiunile de refinanțare din Eurosistem și eligibilitatea colateralului (JO L 301, 12.11.2013, p. 6).

      (3)  Decizia BCE/2014/23 din 5 iunie 2014 privind remunerarea depozitelor, soldurilor și deținerilor de rezerve excedentare (JO L 168, 7.6.2014, p. 115).

      (4)  Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului politicii monetare din Eurosistem (BCE/2014/60) (a se vedea pagina 1 din prezentul Jurnal Oficial).

      (5)  Orientarea BCE/2012/27 din 5 decembrie 2012 privind Sistemul transeuropean automat de transfer rapid cu decontare pe bază brută în timp real (TARGET2) (JO L 30, 30.1.2013, p. 1).

      (6)  Orientarea BCE/2014/9 din 20 februarie 2014 privind operațiunile naționale de administrare a activelor și pasivelor de către băncile centrale naționale (JO L 159, 28.5.2014, p. 56).


title: 2012/710/UE: Decizia Consiliului din 13 noiembrie 2012 privind lansarea schimbului automatizat de date în ceea ce privește datele dactiloscopice în Estonia

text:
               20.11.2012

               RO

               Jurnalul Oficial al Uniunii Europene

               L 321/61

         DECIZIA CONSILIULUI
   din 13 noiembrie 2012
   privind lansarea schimbului automatizat de date în ceea ce privește datele dactiloscopice în Estonia
   (2012/710/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor și ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice până la abrogarea, anularea sau modificarea lor ca urmare a punerii în aplicare a tratatelor.

               (2)

               În consecință, articolul 25 din Decizia 2008/615/JAI se aplică, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din decizia respectivă.

               (3)

               Articolul 20 din Decizia 2008/616/JAI dispune că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru relevant al Consiliului se aplică fiecăruia dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date relevantă.

               (5)

               Estonia a completat chestionarul privind protecția datelor și chestionarul referitor la schimbul de date dactiloscopice.

               (6)

               Estonia a derulat cu succes un test-pilot împreună cu Austria.

               (7)

               S-a efectuat o vizită de evaluare în Estonia, iar echipa de evaluare din Austria a elaborat un raport privind vizita de evaluare și l-a înaintat grupului de lucru relevant al Consiliului.

               (8)

               A fost prezentat Consiliului un raport de evaluare global, care sintetizează rezultatele chestionarului, vizita de evaluare și testul-pilot referitor la schimbul de date dactiloscopice,

         ADOPTĂ PREZENTA DECIZIE:
   Articolul 1
   În scopul căutării automatizate a datelor dactiloscopice, Estonia a pus în aplicare pe deplin dispozițiile generale privind protecția datelor de la capitolul 6 din Decizia 2008/615/JAI și poate primi și furniza date cu caracter personal în temeiul articolului 9 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 13 noiembrie 2012.

            Pentru Consiliu

            Președintele

         V. SHIARLY

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: Decizia Consiliului din 13 martie 1989 privind încheierea celui de-al doilea Protocol adițional la Acordul între Comunitatea Economică Europeană și Republica Islanda ca urmare a aderării Regatului Spaniei și a Republicii Portugheze la Comunitate

text:
               02/Volumul 04

               RO

               Jurnalul Ofícial al Uniunii Europene

               127

         31989D0330

               L 136/9

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 13 martie 1989
   privind încheierea celui de-al doilea Protocol adițional la Acordul între Comunitatea Economică Europeană și Republica Islanda ca urmare a aderării Regatului Spaniei și a Republicii Portugheze la Comunitate
   (89/330/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât, în conformitate cu Regulamentul (CEE) nr. 839/88 (1), perceperea drepturilor vamale aplicabile de Comunitatea celor Zece pentru anumite produse importate din Spania și din Portugalia a fost complet suspendată începând cu momentul în care nivelul acestor drepturi a scăzut la 2 % sau mai puțin;
   întrucât trebuie aprobat un al doilea Protocol adițional la Acordul între Comunitatea Economică Europeană și Republica Islanda (2), semnat la Bruxelles la 22 iulie 1972, care să prevadă suspendarea completă a drepturilor vamale aplicabile produselor care intră sub incidența acordului, importate din Spania în Islanda, în cazul în care nivelul acestor drepturi scade la 2 % sau mai puțin,
   DECIDE:
   Articolul 1
   Cel de-al doilea Protocol adițional la Acordul între Comunitatea Economică Europeană și Republica Islanda, ca urmare a aderării Regatului Spaniei și a Republicii Portugheze la Comunitate, se aprobă în numele Comunității.
   Textul protocolului este anexat la prezenta decizie.
   Articolul 2
   Președintele Consiliului procedează la notificarea prevăzută la articolul 3 din protocol (3).
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 13 martie 1989.

            Pentru Consiliu

            Președintele

         C. SOLCHAGA CATALAN

      (1)  JO L 87, 31.3.1988, p. 1.

      (2)  JO L 301, 31.12.1972, p. 2.

      (3)  Data intrării în vigoare a protocolului va fi publicată în Jurnalul Oficial al Comunităților Europene de Secretariatul General al Consiliului.


title: Decizia reprezentanților guvernelor statelor membre reuniți în cadrul Consiliului din 10 aprilie 2006 privind aplicarea provizorie a acordului intern de modificare a acordului intern din 18 septembrie 2000 referitor la măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE

text:
Anunţ juridic important

|

42006D0611

Jurnalul Oficial L 247 , 09/09/2006 p. 0046 - 0047 Jurnalul Oficial L 076 , 16/03/2007 p. 0314 - 0315

		Decizia reprezentanților guvernelor statelor membre reuniți în cadrul Consiliuluidin 10 aprilie 2006privind aplicarea provizorie a acordului intern de modificare a acordului intern din 18 septembrie 2000 referitor la măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE(2006/611/CE)REPREZENTANȚII GUVERNELOR STATELOR MEMBRE ALE COMUNITĂȚII EUROPENE, REUNIȚI ÎN CADRUL CONSILIULUI,având în vedere Tratatul de instituire a Comunității Europene,având în vedere Acordul de parteneriat ACP-CE semnat la Cotonou (Benin), la 23 iunie 2000, denumit în continuare "Acordul ACP-CE", astfel cum a fost modificat prin acordul semnat la Luxemburg, la 25 iunie 2005, denumit în continuare "Acord de modificare a acordului ACP-CE",având în vedere proiectul Comisiei,întrucât:(1) În conformitate cu articolul 95 alineatul (3) din acordul ACP-CE, Consiliul de Miniștri ACP-CE au adoptat la 25 iunie 2005 Decizia nr. 5/2005 [1] privind măsurile tranzitorii aplicabile de la data semnării până la data intrării în vigoare a acordului revizuit de parteneriat ACP-CE.(2) Adoptarea acestor măsuri tranzitorii permite aplicarea anticipată a majorității dispozițiilor acordului de modificare a acordului ACP-CE cu excepția dispozițiilor privind autorizarea și aplicarea cadrului financiar multianual de cooperare, de luptă împotriva terorismului și de cooperare în lupta împotriva proliferării armelor de distrugere în masă care sunt subordonate unei decizii prealabile a Consiliului ce stabilește disponibilitatea resurselor financiare.(3) Reprezentanții guvernelor statelor membre reuniți în cadrul Consiliului au convenit un acord intern de modificare a acordului intern din 18 septembrie 2000 privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE, denumit în continuare "Acord de modificare a acordului intern". Acordul de modificare a acordului intern nu poate intra în vigoare dacă nu a fost adoptat de fiecare stat membru în conformitate cu propriile norme constituționale.(4) În conformitate cu articolul 2 din Decizia nr. 5/2005 a Consiliului de Miniștri ACP-CE, statele membre și Comunitatea sunt invitate să adopte, în sectoarele aflate în competența lor, măsurile considerate ca fiind adaptate la punerea în aplicare a deciziei menționate.(5) Prin urmare, pentru a stabili procedurile care trebuie urmate de către statele membre pe durata aplicării anticipate a acordului de modificare a acordului ACP-CE, trebuie să se prevadă dispoziții de aplicare provizorie a acordului de modificare a acordului intern,DECID:Articolul 1Dispozițiile acordului intern între reprezentanții guvernelor statelor membre, reuniți în cadrul Consiliului, de modificare a acordului intern din 18 septembrie 2000 privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE, denumit în continuare "Acord de modificare a acordului intern", se aplică cu titlul provizoriu de la 25 iunie 2005.Textul acordului de modificare a acordului intern se atașează la prezenta decizie.Articolul 2Prezenta decizie intră în vigoare simultan cu măsurile tranzitorii care permit aplicarea anticipată a acordului de modificare a acordului ACP-CE.Ea rămâne în vigoare până la intrarea în vigoare a acordului de modificare a acordului intern.Articolul 3Prezenta decizie se publică în Jurnalul Oficial al Uniunii Europene.Adoptată la Luxemburg, 10 aprilie 2006.În numele guvernelor statelor membrePreședinteleU. Plassnik[1] JO L 287, 28.10.2005, p. 1.--------------------------------------------------


title: Decizia (PESC) 2016/2112 a Consiliului din 1 decembrie 2016 de modificare a Deciziei 2014/401/PESC privind Centrul Satelitar al Uniunii Europene

text:
               2.12.2016

               RO

               Jurnalul Oficial al Uniunii Europene

               L 327/78

         DECIZIA (PESC) 2016/2112 A CONSILIULUI
   din 1 decembrie 2016
   de modificare a Deciziei 2014/401/PESC privind Centrul Satelitar al Uniunii Europene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 26 iunie 2014, Consiliul a adoptat Decizia 2014/401/PESC (1) privind Centrul Satelitar al Uniunii Europene și de abrogare a Acțiunii comune 2001/555/PESC privind înființarea Centrului Satelitar al Uniunii Europene.

               (2)

               Consiliul de administrație al Centrului Satelitar al Uniunii Europene (SATCEN) ar trebui să aibă posibilitatea de a invita experți din statele, organizațiile internaționale, organismele și entitățile relevante la unele dintre reuniunile sale pentru a furniza informații în legătură cu anumite subiecte.

               (3)

               SATCEN ar trebui să fie responsabil de punerea în aplicare a acordurilor internaționale încheiate de Uniune în domeniul politicii externe și de securitate comune, în ceea ce privește activitățile SATCEN.

               (4)

               Decizia 2014/401/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2014/401/PESC se modifică după cum urmează:

               1.

               Articolul 6 alineatul (4) se înlocuiește cu următorul text:
               „(4)   Directorul SATCEN sau reprezentantul directorului asistă, de regulă, la reuniunile consiliului de administrație. Președintele Comitetului militar al Uniunii Europene, Directorul general al Statului-Major al Uniunii Europene și Comandantul operațiilor civile ale Uniunii Europene pot, de asemenea, participa la reuniunile consiliului de administrație. Reprezentanții instituțiilor, agențiilor, organelor și entităților relevante ale Uniunii, precum și reprezentanți ai unor state terțe, organizații și entități internaționale pot, de asemenea, participa la reuniunile consiliului de administrație pentru a furniza informații în legătură cu anumite puncte de pe ordinea de zi, la invitația consiliului de administrație.”

               2.

               La articolul 20 se introduce următorul alineat după alineatul (2):
               „(2a)   SATCEN este responsabil, cu aprobarea consiliului de administrație, de punerea în aplicare a acordurilor internaționale încheiate de Uniune în domeniul politicii externe și de securitate comune în măsura în care privesc activitățile SATCEN.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 1 decembrie 2016.

            Pentru Consiliu

            Președintele

         A. ÉRSEK

      (1)  Decizia 2014/401/PESC a Consiliului din 26 iunie 2014 privind Centrul Satelitar al Uniunii Europene și de abrogare a Acțiunii comune 2001/555/PESC privind înființarea Centrului Satelitar al Uniunii Europene (JO L 188, 27.6.2014, p. 73).


title: Decizia 2011/764/PESC a Consiliului din 28 noiembrie 2011 de abrogare a Deciziei 2011/210/PESC privind o operație militară a Uniunii Europene în sprijinul operațiilor de asistență umanitară ca urmare a situației de criză din Libia (EUFOR Libia)

text:
               29.11.2011

               RO

               Jurnalul Oficial al Uniunii Europene

               L 314/35

         DECIZIA 2011/764/PESC A CONSILIULUI
   din 28 noiembrie 2011
   de abrogare a Deciziei 2011/210/PESC privind o operație militară a Uniunii Europene în sprijinul operațiilor de asistență umanitară ca urmare a situației de criză din Libia (EUFOR Libia)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 1 aprilie 2011, Consiliul a adoptat Decizia 2011/210/PESC (1).

               (2)

               Prin scrisoarea din 27 octombrie 2011, comandantul operației Uniunii Europene a notificat închiderea comandamentului operațional la 10 noiembrie 2011. Prin urmare, Decizia 2011/210/PESC ar trebui abrogată în temeiul articolului 13 alineatul (3) din decizia menționată, cu efect din 10 noiembrie 2011.

               (3)

               Decizia 2008/975/PESC a Consiliului din 18 decembrie 2008 de înființare a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (2) stabilește procedurile pentru auditarea și depunerea situațiilor financiare aferente unei operații,

         ADOPTĂ PREZENTA DECIZIE:
   Articolul 1
   Decizia 2011/210/PESC se abrogă cu efect de la 10 noiembrie 2011. Prezenta abrogare nu aduce atingere procedurilor stabilite de Decizia 2008/975/PESC privind auditarea și depunerea situațiilor financiare ale operației.
   Articolul 2
   Prezenta decizie intră în vigoare la data adoptării.

      Adoptată la Bruxelles, 28 noiembrie 2011.

            Pentru Consiliu

            Președintele

         K. SZUMILAS

      (1)  JO L 89, 5.4.2011, p. 17.

      (2)  JO L 345, 23.12.2008, p. 96.


title: 2012/683/UE: Decizia Parlamentului European și a Consiliului din 25 octombrie 2012 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/019 ES/Galicia Textiles, Spania)

text:
               7.11.2012

               RO

               Jurnalul Oficial al Uniunii Europene

               L 307/77

         DECIZIA PARLAMENTULUI EUROPEAN ȘI A CONSILIULUI
   din 25 octombrie 2012
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/019 ES/Galicia Textiles, Spania)
   (2012/683/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare al FEG a fost extins pentru cererile depuse între 1 mai 2009 și 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 28 decembrie 2011, Spania a prezentat o cerere de mobilizare a FEG în ceea ce privește 878 de concedieri care au avut loc în 35 întreprinderi încadrate în diviziunea 25 din NACE Rev. 2 („Fabricarea produselor metalice cu excepția mașinilor și echipamentelor”) în regiunea NUTS II Galiția (ES11) din Spania și a completat-o cu informații suplimentare până la data de 28 mai 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 029 235 EUR.

               (5)

               În consecință, ar trebui mobilizat FEG în vederea acordării unei contribuții financiare ca răspuns la cererea depusă de Spania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru suma de 2 029 235 EUR în credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 25 octombrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.